CELEX: 52008PC0024
Language: sk
Date: 2008-01-23
Title: Návrh rozhodnutie Rady, ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Ukrajinskej republiky do Svetovej obchodnej organizácie

Dôležité právne oznámenie

|

52008PC0024

Návrh rozhodnutie Rady, ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Ukrajinskej republiky do Svetovej obchodnej organizácie  /* KOM/2008/0024 v konečnom znení - ACC 2008/0012 */  

	[pic] | KOMISIA EURÓPSKYCH SPOLOČENSTIEV |Brusel, 23.1.2008KOM(2008) 24 v konečnom znení2008/0012 (ACC)NávrhROZHODNUTIE RADY,ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Ukrajinskej republiky do Svetovej obchodnej organizácie(predložený Komisiou)DÔVODOVÁ SPRÁVAPrehľad podmienok vstupu Ukrajiny do WTOI. ÚVODČlenovia Svetovej obchodnej organizácie (ďalej len „WTO“) a Ukrajinská republika dospeli do záverečnej fázy uzatvorenia dohody o podmienkach vstupu Ukrajinskej republiky do tejto organizácie. Táto skutočnosť je výsledkom rokovaní trvajúcich 14 rokov, ktoré sa začali predložením žiadosti o vstup do WTO v roku 1993 zo strany Ukrajinskej republiky. Pred tým, ako bude môcť EÚ formálne podporiť vstup Ukrajinskej republiky, je teraz potrebné rozhodnutie Rady, ktorým sa schvália podmienky vstupu Ukrajinskej republiky.Zhrnutie podmienok vstupu sa uvádza ďalej.II. ZHRNUTIE PODMIENOK VSTUPU UKRAJINY DO WTO PODĽA ODVETVÍPriemyselný tovarPriemer počiatočných viazaných colných sadzieb (IBR) sa nachádza na úrovni 4,91 %, ktorá sa zníži na 4,81 % (FBR). Vykonávacie obdobia od 1 do 5 rokov sa zaviedli iba pre 226 položiek. Z toho vyplýva priemerné obdobie v dĺžke 0,05 roka. Iba na 71 colných položiek sa bude uplatňovať colná sadzba vyššia alebo rovná 15 %. Iba 5 položiek si zachová hornú sadzbu 25 %. Všetky colné sadzby budú viazané.Pokiaľ ide o odvetvové iniciatívy, clá na ITA, papier, zdravotnícke zariadenia, nábytok a hračky sa zrušia. Pri iných odvetvových iniciatívach sú clá nižšie ako 1 % (poľnohospodárske zariadenia 0,71 % a stavebné zariadenia 0,35 %, oceľ (podliehajúca dohode MSA) 0,22 % a farmaceutiká 0,05 %). Na zosúladenie chemických látok sa bude uplatňovať úroveň 5,32 %.Clá na strojové zariadenia a príslušenstvo, ktoré pre EÚ predstavujú najzaujímavejšie odvetvia, budú na úrovni 5,33 %. Clá na automobily a súčiastky budú na úrovni 7,97 %.Poľnohospodárske výrobkyPre poľnohospodárske výrobky sa priemer počiatočných viazaných colných sadzieb (IBR) nachádza na úrovni 11,05 %, ktorá sa zníži na 10,61 %. V oblasti poľnohospodárstva sa vykonávacie obdobie (2 roky) uplatňuje iba na 20 colných položiek. Najvyššie sadzby sa uplatňujú na slnečnicový olej (30 %) a na cukor (50 %).SlužbyUkrajina prijíma záväzok umožniť hospodársku súťaž medzi domácimi a zahraničnými poskytovateľmi služieb prakticky vo všetkých odvetviach a pododvetviach, čo prinesie výhody aj ukrajinskému hospodárstvu aj EÚ, ktorá je hlavným svetovým vývozcom v tejto oblasti.Zahraniční poskytovatelia služieb nebudú musieť čeliť žiadnym kvantitatívnym alebo diskriminačným obmedzeniam najmä v kľúčových odvetviach poskytovania služieb, ako napríklad:-  profesionálne služby,-  veľká väčšina obchodných služieb,-  poštové a kuriérske služby v oblastiach, ktoré nie sú vymedzené pre štátny monopol,-  telekomunikačné služby,-  služby v oblasti stavebníctva,-  distribučné služby,-  environmentálne služby,-  služby cestovného ruchu,-  veľká väčšina finančných služieb a-  veľká väčšina dopravných služieb vrátane potrubnej dopravy.Medzi niekoľko odvetví, pre ktoré Ukrajina neprijala záväzky, patria vyšetrovacie a bezpečnostné služby, audiovizuálne služby, kozmická doprava a tlačné a vlečné služby pre námornú a železničnú dopravu. V prípade osobnej a nákladnej železničnej dopravy sa záväzky obmedzujú na spotrebu týchto služieb v zahraničí. Pokiaľ ide o poisťovacie služby, Ukrajina ponecháva obmedzenia pre ich cezhraničné poskytovanie, podobne ako ostatní členovia WTO, a umožní priame zriaďovanie pobočiek najskôr po piatich rokoch od vstupu do WTO a ponecháva v platnosti určité obmedzenia.Záväzky podľa protokoluV záverečnej, multilaterálnej fáze procesu vstupu sa členovia WTO kolektívne usilovali o zabezpečenie základnej zlučiteľnosti obchodných právnych predpisov a inštitúcií Ukrajinskej republiky s pravidlami a dohodami WTO, ktoré sa stanovujú v protokole o vstupe a v správe pracovnej skupiny. Tieto záležitosti sú pre EÚ obzvlášť dôležité:Cenové politikyUkrajina prijala záväzok, že nebude uplatňovať záväzné minimálne cenové požiadavky na žiadny dovážaný výrobok. Po vstupe sa budú všetky poplatky za železničnú dopravu uplatňovať na nediskriminačnom základe na tovar dopravovaný medzi domácimi lokalitami, ako aj na dovážaný a vyvážaný tovar a na tranzit tovaru.Poplatky za povolenia pre alkoholUkrajina zmenila svoje právne predpisy s cieľom dosiahnuť úroveň poplatkov za povolenia na dovoz a vývoz alkoholických nápojov a tabaku zodpovedajúcu úrovni UAH 780 (104 EUR), čo zodpovedá nákladom za poskytované služby a je tak v súlade s článkom VIII dohody GATT z roku 1994. Ukrajina prijala záväzok udržiavať túto úroveň odo dňa vstupu do WTO.Uplatňovanie vnútroštátnych daní na dovozUkrajina zmenila svoje právne predpisy s cieľom zrušiť diskriminačný nadmerný daňový režim uplatňovaný na dovážané alkoholické nápoje. Takisto sa zrušili oslobodenia od DPH udelené automobilovému priemyslu, stavebnému lodiarskemu priemyslu a leteckému konštrukčnému priemyslu. Ukrajina sa takisto zaviazala udržiavať po vstupe túto situáciu a uplatňovať svoje vnútroštátne dane v súlade s pravidlami WTO.Systém dovozných povoleníUkrajina zmenila svoje právne predpisy s cieľom zosúladiť svoje postupy udeľovania dovozných povolení s pravidlami WTO vrátane Dohody o postupoch udeľovania dovozných povolení. Väčšina ustanovení právnych nástrojov WTO v tejto oblasti už bola transponovaná do vnútroštátneho práva a niekoľko zostávajúcich ustanovení bude prijatých pri vstupe.Colná hodnotaUkrajina prijala záväzok uplatňovať ustanovenia WTO týkajúce sa colnej hodnoty po vstupe. Ukrajina nebude využívať žiadnu formu referenčných alebo minimálnych cien alebo fixné hodnotové systémy pri ohodnocovaní dovozu a všetky používané metódy ohodnocovania budú v súlade s metódami ustanovenými v Dohode WTO o vykonávaní článku VII dohody GATT z roku 1994.Vývozné cláUkrajina sa zaviazala, že bude postupne znižovať svoje vývozné clá uložené na železný šrot, surové kože a usne, živý hovädzí dobytok a olejnaté semená najmä v obdobiach od 5 do 8 rokov. Systémy znižovania a znížené úrovne ciel budú po vstupe záväzné.SubvencieUkrajina zmenila svoje právne predpisy s cieľom odstrániť všetky subvencie, ktoré nie sú v súlade s pravidlami WTO a ktoré sa poskytujú v automobilovom priemysle, stavebnom lodiarskom priemysle a leteckom konštrukčnom priemysle. Ukrajina sa takisto zaviazala, že v budúcnosti nezavedie žiadne podobné subvencie. Ukrajina poskytne WTO oznámenie o subvenciách do dňa vstupu.TranzitUkrajina bude uplatňovať všetky svoje zákony, predpisy a ostatné opatrenia, ktorými sa riadi tranzit tovaru (vrátane energií), a poplatky za dopravu tovaru v rámci tranzitu v súlade s ustanoveniami článku V dohody GATT z roku 1994 a ďalšie príslušné ustanovenia dohody o WTO po vstupe.Práva duševného vlastníctvaPokiaľ ide o zemepisné označenia, Ukrajina poskytuje koexistenciu zemepisných označení s predchádzajúcimi obchodnými značkami za určitých podmienok v súlade s článkom 17 Dohody TRIPS. Ukrajina takisto poskytuje rovnakú ochranu práv na zemepisné označenia štátnym príslušníkom členských štátov WTO, aká sa poskytla štátnym príslušníkom Ukrajiny. Pokiaľ ide o ochranu údajov, Ukrajina poskytuje päťročnú ochranu citlivých údajov, pokiaľ ide o farmaceutiká, a desaťročnú ochranu, pokiaľ ide o agrochemikálie. V oblasti presadzovania práv duševného vlastníctva Ukrajina takisto prijala komplexné záväzky, ktorými sa spĺňajú ustanovenia príslušnej smernice ES.III. ODPORÚČANIEPredložením podmienok vstupu Ukrajinskej republiky do WTO na schválenie Radou Komisia schvaľuje tieto podmienky, ktoré podľa jej názoru predstavujú vyrovnaný, avšak ambiciózny súbor záväzkov týkajúcich sa otvorenia trhu, ktorý prinesie značný úžitok tak Ukrajinskej republike, ako aj jej obchodným partnerom z WTO.2008/0012 (ACC)NávrhROZHODNUTIE RADY,ktorým sa ustanovuje stanovisko Spoločenstva v rámci Generálnej rady Svetovej obchodnej organizácie k vstupu Ukrajinskej republiky do Svetovej obchodnej organizácieRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 ods. 1 a ods. 5 v súvislosti s jej článkom 300 ods. 2 druhým pododsekom,so zreteľom na návrh Komisie,keďže:(1) Vláda Ukrajinskej republiky podala 20. novembra 1993 žiadosť o pristúpenie k Dohode o založení Svetovej obchodnej organizácie (WTO) v súlade s článkom XII uvedenej dohody.(2) Pracovná skupina pre vstup Ukrajinskej republiky bola zriadená 17. decembra 1993 s cieľom dosiahnuť dohodu o podmienkach vstupu prijateľnú pre Ukrajinskú republiku a všetkých členov WTO.(3) Komisia dohodla v mene Spoločenstva celý rad záväzkov týkajúcich sa otvorenia trhu zo strany Ukrajinskej republiky, ktoré sú obzvlášť dôležité pre Spoločenstvo a ktoré sú ustanovené v memorande dohodnutom účastníkmi rokovaní Ukrajinskej republiky a Komisie 17. marca 2003.(4) Tieto záväzky sú teraz zapracované do Protokolu o vstupe Ukrajinskej republiky do WTO.(5) Očakáva sa, že vstup do WTO pozitívne a dlhodobo prispeje k procesu hospodárskej reformy a udržateľnému rozvoju v Ukrajinskej republike.(6) Protokol o vstupe by sa preto mal schváliť.(7) V článku XII dohody o založení WTO sa stanovuje, že podmienky vstupu je potrebné schváliť medzi pristupujúcim členom a WTO a že konferencia ministrov WTO schváli podmienky vstupu zo strany WTO. V článku IV.2 dohody o založení WTO sa stanovuje, že v období medzi zasadnutiami konferencie ministrov vykonáva jej funkcie Generálna rada.(8) Preto je potrebné ustanoviť stanovisko Spoločenstva v rámci Generálnej rady,ROZHODLA TAKTO:Jediný článok1. Stanovisko, ktoré má Spoločenstvo zaujať v rámci Generálnej rady WTO k vstupu Ukrajinskej republiky do WTO, je vstup schváliť.2. Toto stanovisko vyjadrí Komisia v mene Spoločenstva.V Bruseli […]Za Radupredseda[…]